અલબત્ત, જે નવો ફોટો મળે છે તેની ક્વોલિટી, એપને બે વર્ષ થયાં પછી પણ સુધરી નથી. ગૂગલે થોડા સમય પહેલાં, ચાર વર્તુળ કરવાની કસરત વિના ફોટો લઈ શકાય એવું ફીચર ઉમેર્યું છે, પણ ફોટાની ગુણવત્તા સુધારી નથી. ત્યાં સુધી તમારે ફોનની મૂળ કેમેરા એપથી લીધેલો, પણ ગ્લેરવાળો ફોટો ચલાવી લેવો કે પછી ફોટોસ્કેનથી પ્રમાણમાં નહીંવત્ ગ્લેરવાળો, પણ ઊતરતી ક્લેરિટીવાળો ફોટો સાચવવો એ નક્કી કરવું પડશે. અને હા, ગૂગલ ફોટોઝ એપમાં થોડા સમયમાં આર્ટિફિશિયલ ઇન્ટેલિજન્સ આધારિત કેટલાંક ફીચર્સ ઉમેરાઈ રહ્યાં છે, જેને કારણે જૂના બ્લેક એન્ડ વ્હાઇટ ફોટોઝ પળવારમાં કલર્ડ થઈ જશે અને હમણાં લીધેલા કોઈ ક્લોઝઅપમાં વ્યક્તિનો ચહેરો, તેનાં કપડાં વગેરે કલર્ડ રહે, પણ બાકીનું બધું બ્લેક એન્ડ વ્હાઇટ રહે એવું પણ જોવા મળશે.